เนื่องจากมีความต้องการมีบุตรจึงตรวจวันไข่ตกทุกวัน (ปกติปจด.มาไม่ปกติ ไม่ตรงทุกเดือน) และตรวจพบไข่ตกในวันที่ 23/06/18 จึงเริ่ม x กัน ตอนเช้าและกลางคืน วันที่ 24 เว้น และเช้า 25 พบเลือดออกเล็กน้อย 2 จุด ตอนแรกไม่เอะใจอะไรจึงกันพลาดเลย x ตอนกลางคืนอีกครั้ง ซึ่งเช้าวันที่ 26 มีเลือดออกอีก จึงเริ่มกังวลว่าเป็นอะไรหรือป่าวค่ะ
สวัสดีค่ะหากวันดังกล่าวเป็นช่วงที่ไข่ตก การมีเลือดออกหลังจากมีเพศสัมพันธ์ เป็นอาการที่ผิดปกติดค่ะ เกิดได้จากหลายสาเหตุค่ะ สาเหตุที่พบได้บ่อยที่ทำให้มีเลือดออกหลังมีเพศสัมพันธ์ได้แก่1. มีการอักเสบภายใน เช่นอักเสบช่องคลอด ปากมดลูก โพรงมดลูก ติดเชื้อโรคติดต่อทางเพศสัมพันธ์2. มีการฉีกขาดหรือถลอกที่ช่องคลอด ระหว่างมีเพศสัมพันธ์3. มีเนื้องอกธรรมดาของปากมดลูก หรือโพรงมดลูก(Cervical polyp, Endometrial polyp)4. ปากช่องคลอดมีลักษณะผิดปกติ เช่น แผลเริม เป็นฝี เป็นเชื้อรา เป็นหูดหงอนไก่5. มดลูกหย่อน ทำให้กระแทกปากมดลูกจนเลือดออกดังนั้นหากมีอาการมีเลือดออกหลังจากมีเพศสัมพันธ์ควรจะไปตรวจให้ละเอียดโดยสูตินรีแพทย์ ซึ่งจำเป็นต้องได้รับการถามประวัติอาการ ตรวจร่างกาย และตรวจภายใน เพื่อที่จะได้ให้การวินิจฉัยหาสาเหตุได้อย่างถูกต้องค่ะ นอกจากนี้ยังสามารถส่งตรวจคัดกรองมะเร็งปากมดลูก และช่วยเหลือเรื่องการมีลูกได้ด้วยค่ะ